ফিরে দেখা: রাজনীতি থেকে যুদ্ধ, দুর্যোগ থেকে মহাকাশ অভিযান, বিশ্ব কাঁপানো সেরা ঘটনা

ওয়েব ডেস্ক:  বছর শুরুর আগে জ্যোতিষীরা নানা অনুমান করেন। কেমন যাবে বছর, কী অপেক্ষা করছে দেশ-দুনিয়ার জন্য। বিশ্বাসের হিসাব আলাদা হলেও বছর শেষে ফিরে তাকালে কিছু ঘটনা ইতিহাস হয়ে থেকে যায়। ২০২৫ তেমনই এক বছর, যেখানে রাজনীতি, যুদ্ধ, প্রাকৃতিক দুর্যোগ ও প্রযুক্তির সাফল্য—সব মিলিয়ে বিশ্ব বারবার চমকে উঠেছে। কলকাতা টিভি ডিজিটালে (Kolkata Tv Digital) ফিরে দেখা ২০২৫ (Look Back 2025)।

ট্রাম্পের শুল্কনীতি
২০২৫ সালের শুরুতেই আন্তর্জাতিক রাজনীতির কেন্দ্রে উঠে আসে মার্কিন প্রেসিডেন্ট ডোনাল্ড ট্রাম্পের শুল্কনীতি। চিনের উপর ১০০ শতাংশ এবং ভারতের ওপর ৫০ শতাংশ শুল্ক আরোপ করেন তিনি। ভারতের ক্ষেত্রে রাশিয়া থেকে তেল কেনার ‘শাস্তি’ হিসেবে ২৫ শতাংশ অতিরিক্ত শুল্ক আরোপ করা হয়। এই সিদ্ধান্তে আন্তর্জাতিক বাণিজ্যে নতুন করে উত্তেজনা ছড়ায়।

রাশিয়া-ইউক্রেন যুদ্ধ
২০২২ সালে শুরু হওয়া রাশিয়া-ইউক্রেন যুদ্ধ ২০২৫ সালেও অব্যাহত । একাধিক দফায় শান্তি আলোচনা হলেও স্থায়ী সমাধান অধরাই থেকে যায়। প্রায় তিন বছর ধরে চলা যুদ্ধে অসংখ্য মানুষের প্রাণহানি হয়।

আরও পড়ুন: রাজ্য সভাপতি কি গুরুত্বহীন? বিজেপির অন্দরে সক্রিয় একাধিক চক্রে বাড়ছে বিভ্রান্তি

ইজরায়েল-হামাস যুদ্ধবিরতি
মধ্যপ্রাচ্যে কিছুটা স্বস্তির খবর আসে ২০২৫ সালের জানুয়ারিতে। দীর্ঘ সংঘাতের পর ১৫ জানুয়ারি ইজরায়েল ও হামাস যুদ্ধবিরতি ও বন্দি বিনিময় চুক্তিতে সম্মত হয়, যা ১৯ জানুয়ারি থেকে কার্যকর হয়।

দক্ষিণ এশিয়ায় অশান্তি
পহেলগাম হামলার পর ভারত-পাকিস্তান সম্পর্ক আরও খারাপ হয়। একই সঙ্গে ট্রাম্পকে নোবেল শান্তি পুরস্কার দেওয়ার দাবি ঘিরে বিতর্কও চলে বছরজুড়ে।

নেপালে জেন জি আন্দোলন
সোশ্যাল মিডিয়া ব্যান ও স্বজনপোষণের অভিযোগে নেপালে জেন জি আন্দোলন সরকার ফেলে দেয়। ৯ সেপ্টেম্বর কে পি শর্মা ওলি পদত্যাগ করেন, অন্তর্বর্তী প্রধানমন্ত্রী হন সুশীলা কার্কি।

আফগানিস্তান ভূমিকম্প
আফগানিস্তানে ভয়াবহ ভূমিকম্পে প্রাণ হারান ১০০০-এর বেশি মানুষ। ইন্দোনেশিয়া, থাইল্যান্ড ও চিনে বন্যায় হাজার হাজার মৃত্যু হয়। ইথিওপিয়ায় ১২০০ বছর পর জেগে ওঠে আগ্নেয়গিরি। হংকংয়ে ভয়াবহ অগ্নিকাণ্ডে মৃত্যু হয় প্রায় ৩০০ জনের।

ব্রাজিলে মাদকচক্রের বিরুদ্ধে অভিযান
ব্রাজিলে ইতিহাসের সবচেয়ে বড় পুলিশ অভিযানে মাদকচক্রের বিরুদ্ধে লড়াইয়ে মৃত্যু হয় অন্তত ১২১ জনের।

সুনীতা উইলিয়ামসের ঘর ওয়াপসি
সব অস্থিরতার মাঝেও স্বস্তির খবর আসে মহাকাশ থেকে। নাসার মহাকাশচারী বুচ উইলমোর ও সুনীতা উইলিয়ামস দীর্ঘ ৯ মাস পর স্পেসএক্স ক্যাপসুলে নিরাপদে পৃথিবীতে ফেরেন।

দেখুন আরও খবর: